I løpet av filmsyklusen avdekkes flere detaljer om Michaels barndom: En 10 år gammel Michael blir vist i det han dreper flere dyr. Han lider under den følelsesmessige mishandlingen han utsettes for fra storesøsteren, Judith (spilt av Hanna R. Hall) og morens kjæreste, Ronnie (spilt av William Forsythe) Dette fører til at han myrder begge, i tillegg til en gutt som hadde mobbet ham. Etter å ha blitt innlagt ved mentalsykehuset Smith's Grove Sanatorum, begynner Michael med en ny hobby: å produsere masker. Han går også i terapi hos dr. Sam Loomis, men har ikke utbytte av terapien.